Source: https://www.novy-cas.sk/category/spravy/page/4432/
Timestamp: 2019-08-22 16:35:32+00:00
Document Index: 12026539

Matched Legal Cases: ['súd ', 'Súd ', 'súd ', 'Súd ', 'súd ', 'súd ', 'súd ']

správy Archives - Page 4432 of 5017 - Nový Čas
27. apríla 2017 No Comments
BRATISLAVA. Vyšetrovateľ Národnej kriminálnej agentúry vzniesol obvinenie poslancovi Národnej rady Stanislavovi Mizíkovi.
Informoval o tom hovorca Prezídia Policajného zboru SR Martin Wäldl.
Poslanec extrémistickej ĽSNS bol obvinený za trestné činy extrémizmu, konkrétne za prečiny výroby extrémistických materiálov v jednočinnom súbehu s prečinom hanobenia národa, rasy a presvedčenia, uviedol Wäldl.
Prečítajte si tiež: Prečítajte si tiež: Kotlebovci dostali za výroky v parlamente najvyššiu možnú pokutu
Polícia v kancelárii
Polícia zaisťovala dôkazy v jeho poslaneckej kancelárii, a to aj za jeho účasti. V priestoroch poslaneckých kancelárií sa Mizík odmietol k obvineniu vyjadriť.
Poslanec neprišiel ani na tlačovú konferenciu. Podľa Kotlebu je stále v šoku z policajného zásahu. „On svoje vyjadrenie dá,“ dodal Kotleba.
Vznesenie obvinenia Stanislavovi Mizíkovi v súvislosti s jeho januárovými vyjadreniami na adresu osobností vyznamenaných prezidentom Andrejom Kiskom potvrdila pre agentúru SITA aj hovorkyňa Úradu špeciálnej prokuratúry Jana Tökölyová.
„Dnes bolo vznesené obvinenie poslancovi Stanislavovi M. v súvislosti s vyjadreniami o vyznamenaných osobnostiach. K podrobnostiam a priebehu procesných úkonov sa nebudeme z taktických dôvodov vyjadrovať,“ uviedla Tökölyová.
Mizík a štátne vyznamenania
Stanislav Mizík 10. januára na facebooku napadol zoznam osobností, ktoré vyznamenal prezident Andrej Kiska. Okrem iného poukazoval na židovský pôvod mnohých z nich. Napísal, že sa prezident musel buď zblázniť, alebo vedome degraduje slovenské vyznamenania.
Okrem toho sa negatívne vyjadril aj na adresu Michala Kaščáka, ktorý organizuje najväčší slovenský hudobný festival Pohoda. Na sídlo festivalu pred necelými dvoma týždňami niekto nasprejoval antisemitský nápis „Jude raus“.
Pred časom Mizík a jeho stranícky kolega Milan Mazurek dostali od mandátového a imunitného výboru pokutu tisíc eur za svoje výroky o islame. Okrem iného v pléne vyhlásili, že islam je „krutým, odporným a neľudským politickým systémom“ a „satansko-pedofilným dielom diabla.“
Prečítajte si tiež: Prečítajte si tiež: Žilinské rádio dostalo za debatu s Mazurekom vysokú pokutu
Pokuta za Mazureka
Podľa medializovaných informácií by mala polícia skúmať aj skutočnosti, ktoré sa týkajú práve Mazureka. Ten v minulosti už napríklad na svojom facebooku napísal, že o nacistickej Tretej ríši vieme iba lži a rozprávky o šiestich miliónoch a mydlách zo Židov.
Tieto výroky síce polícia stíhať odmietla, no zaoberá sa jeho inými prejavmi. Začiatkom októbra minulého roka viac ako hodinu rečnil v žilinskom rádiu Frontinus.
Rada pre vysielanie a retransmisiu tento týždeň rádiu udelila pokutu 15-tisíc eur, pretože v tejto relácii podľa jej názoru zaznelo skryté podnecovanie k nenávisti na základe príslušnosti k národnosti alebo etnickej skupine.
Mazurek mal taktiež podnecovať nenávisť na základe viery a náboženstva a hanobiť príslušnosť k národnosti alebo inej etnickej skupine. V súvislosti s touto reláciou začala NAKA Mazurekovo stíhanie už dávnejšie.
Predseda parlamentu Andrej Danko reagoval na poslancov status, že „sa tým budeme vážne zaoberať“.
V rámci toho, čo nám zákon dovoľuje, nezostane nitka suchá na ĽSNS, zdôraznil v reakcii šéf parlamentu.
Proti vyjadreniam Stanislava Mizíka sa jasne postavila aj ministerka spravodlivosti Lucia Žitňanská.
„Nemusí každý súhlasiť s vyznamenaniami, ktoré udelil prezident Kiska, ale kádrovanie ich držiteľov podľa pôvodu, ako to urobil poslanec Kotlebovej strany na internete, je už ďaleko za hranicami, ktoré môžeme ako spoločnosť akceptovať,“ vyhlásila.
BRATISLAVA. Poslanca extrémistickej ĽSNS Stanislava Mizíka obvinila polícia po štyroch mesiacoch odvtedy, ako sa pohoršoval, že prezident Andrej Kiska vyznamenal osobnosti židovského pôvodu.
Policajti ho odviedli priamo z rokovania parlamentného výboru pre vzdelávanie, vedu, mládež a šport.
Policajný zásah využila ĽSNS na to, aby z Mizíka urobila obeť. Postup policajtov extrémisti označili za „brutálnu ukážku moci“, ktorá proti opozičnému poslancovi zasiahla „pre jeho politický názor“.
Na neprimeraný zásah polície upozorňuje aj časť opozície s tým, že ĽSNS len zvýši preferencie.
Opozícia vidí dohodu so Smerom
Polícia obvinila Mizíka z prečinu výroby extrémistických materiálov v jednočinnom súbehu s prečinom hanobenia národa, rasy a presvedčenia.
Obvinenie súvisí s jeho januárovým kádrovaním vyznamenaných osobností, potvrdila pre agentúru SITA hovorkyňa Úradu špeciálnej prokuratúry Jana Tökölyová.
Dôkazy vo štvrtok hľadala polícia aj v Mizíkovej poslaneckej kancelárii za jeho prítomnosti.
Mizík sa tam odmietol k obvineniu vyjadriť. Neprišiel ani na tlačovú besedu ĽSNS. Jeho stranícky šéf Marián Kotleba jeho neprítomnosť odôvodnil tým, že je v šoku.
Líder opozičného hnutia OĽaNO Igor Matovič povedal, že zásah si podľa neho extrémisti dohodli s premiérom Robertom Ficom alebo ministrom vnútra Robertom Kaliňákom zo Smeru. „Lebo dnes každý vie, že čím silnejší bude Kotleba, tým väčšia je istota, že tu bude vládnuť Smer,“ odôvodnil.
Polícii by sa podľa neho nič nestalo, keby chvíľu vydržala, kým sa zasadanie výboru skončí. Počas rokovania tam podľa neho vpadla naschvál, aby dala dôvod členom ĽSNS hovoriť, akí sú utláčaní.
Podobne to vníma aj šéf SaS Richard Sulík. „A predsa len by mohla vzniknúť vláda bez Smeru. Ešte zopár prehliadok, Kotleba posilní na 20 percent, a potom pravicová vláda nevznikne. Fikané,“ napísal na svojom facebooku.
Stanislav Mizík 10. januára na facebooku napadol zoznam osobností, ktoré vyznamenal prezident Andrej Kiska. Okrem iného poukazoval na údajný židovský pôvod mnohých z nich. Napísal, že sa prezident musel buď zblázniť, alebo vedome degraduje slovenské vyznamenania.
Okrem toho sa negatívne vyjadril aj na adresu Michala Kaščáka, ktorý organizuje najväčší slovenský hudobný festival Pohoda.
Pred necelými dvoma týždňami na dom organizátorov niekto nasprejoval antisemitský nápis „Jude raus“.
Polícia by podľa medializovaných informácií mala polícia skúmať aj činy Mazureka. V minulosti už napríklad na facebooku napísal, že o nacistickej tretej ríši vieme iba lži a rozprávky o šiestich miliónoch a mydlách zo Židov.
Spomínané výroky síce polícia stíhať odmietla, no zaoberá sa jeho inými prejavmi. Začiatkom októbra minulého roka viac ako hodinu rečnil v žilinskom rádiu Frontinus.
27. apr 2017 o 12:49 TASR
Písmo:A–|A+33
BRATISLAVA. Ministerstvo školstva už požiadalo rezort financií, aby vyčlenilo viac peňazí pre školských inšpektorov.
Hlavná školská inšpektorka Viera Kalmárová totiž ešte v marci pred členmi parlamentného školského výboru upozornila, že Štátna školská inšpekcia (ŠŠI) dostala na fungovanie tento rok menej peňazí, ako tomu bolo v roku 2016. Preto hrozí, že bude musieť prepúšťať zamestnancov, alebo znižovať mzdy.
Žiadosť o zvýšenie
„V záujme zachovania miezd zamestnancov ŠŠI na úrovni roka 2016 a zabezpečenia dostatočných zdrojov na vykonávanie jej činnosti sme písomne požiadali Ministerstvo financií SR o zvýšenie rozpočtu kapitoly Ministerstva školstva, vedy, výskumu a športu (MŠVVaŠ) SR na rok 2017, ako aj na nasledujúce rozpočtové roky,“ uviedla hovorkyňa ministerstva školstva Ivana Skokanová.
Dôvodom je podľa jej slov, že rezort nedisponuje voľnými finančnými prostriedkami na zabezpečenie všetkých požiadaviek tejto svojej priamo riadenej organizácie.
Hovorkyňa však upozornila, že na tento rok majú školskí inšpektori vyšší rozpočet ako v 2016. Na rok 2016 mali schválený rozpočet na úrovni 4.068.507 eur, z toho na mzdy, platy, služobné príjmy a pod. išlo 2.666.506 eur. Tento rok je ich rozpočet na úrovni 4.340.107 eur, z toho na mzdy, platy, služobné príjmy a pod. pôjde 2.773.166 eur.
Problém s financiami vznikol podľa Skokanovej preto, že v roku 2016 na základe rozhodnutia bývalého ministra školstva Juraja Draxlera boli uvoľnené finančné prostriedky z kapitoly školstva z kategórie tovary a služby vo výške 383.000 eur na zlepšenie podmienok ŠŠI a zaradenie školských inšpektorov z deviatej platovej triedy do desiatej platovej triedy.
„Zvýšenie rozpočtu kapitoly Ministerstva školstva, vedy, výskumu a športu SR na rok 2017 však už nebolo pri tvorbe rozpočtu verejnej správy na roky 2017 až 2019 na tento účel zohľadnené a nebolo teda ani možné Štátnej školskej inšpekcii automaticky premietnuť uvedenú úpravu rozpočtu z roka 2016 aj do rozpočtu na rok 2017,“ vysvetlila Skokanová.
Kalmárová v marci uviedla, že školská inšpekcia by mala mať minimálne 200 inšpektorov. Minulý rok však mala peniaze iba na 170. A tento rok oproti minulému roku dostanú inšpektori na platy o 400-tisíc eur menej. „To znamená, buď prepustiť ľudí, alebo namiesto tých, ktorí prirodzene odchádzajú do dôchodku, neprijímať ďalších a všetkým ostatným krátiť nadtarifné zložky na nulu, čím sa dostávame pod úroveň platov učiteľov,“ upozornila vtedy Kalmárová.
Podľa jej slov, školskí inšpektori nemajú ani na cestovné. Taktiež chýbajú peniaze na prenájom priestorov či obmenu vozového parku, keď inšpektori často jazdia na autách z roku 2000.
Usmernenia pre brexit vyhovujú podľa Lajčáka aj záujmom Slovenska
27. apr 2017 o 12:45 TASR
BRUSEL, LUXEMBURG, BRATISLAVA. Ministri zahraničných vecí 27 členských krajín EÚ sa bez problémov zhodli na spoločnom postoji čo sa týka usmernení pre rokovania o brexite a táto dohoda vyhovuje aj Slovensku.
Uviedol to vo štvrtok v Luxemburgu minister zahraničných vecí a európskych záležitostí Miroslav Lajčák po skončení mimoriadneho zasadnutia Rady EÚ pre všeobecné záležitosti venovanému článku 50 Lisabonskej zmluvy.
Schválili usmernenia pre brexit
Šéf slovenskej diplomacie pripomenul, že rada ministrov schválila usmernenia pre nadchádzajúce rokovania o vystúpení Spojeného kráľovstva z EÚ a ocenil tento dokument z procesného aj z obsahového hľadiska.
„Pomerne rýchlo sa členským krajinám podarilo dosiahnuť dohodu a obsah a je tam všetko, čo my na Slovensku považujeme za dôležité. V prvom rade sú tam záujmy našich občanov, potom potreba toho, aby Spojené kráľovstvo rešpektovalo svoje finančné záväzky voči EÚ a bola zdôraznená aj kontrolná úloha členských krajín,“ konštatoval Lajčák.
Slovensko má podľa neho dve priority v tomto procese – aby sa zachoval súčasný status našich občanov v Británii a aby Londýn splnil svoje finančné záväzky do konca tohto programovacieho obdobia, čiže najneskôr do konca roku 2020.
Princíp, ktorý dominoval debatám diplomatov, je jednota dvadsaťsedmičky. „Naozaj, dnes tie rokovania tú jednotu potvrdili. Všetci sme vyjadrili podporu hlavnému negociátorovi Michelovi Barnierovi a ja by som si prial, aby nám ten duch jednoty vydržal aj počas rokovaní o brexite“, povedal Lajčák.
Vzťahy sa zmenia
Zopakoval, že aj keby EÚ a Británia dosiahli v budúcnosti tú najlepšiu možnú dohodu o spolupráci, vzájomné vzťahy nikdy nebudú také ako teraz a je podľa neho pravdepodobné, že štandardy slovenských občanov a podnikateľov v Británii sa po brexite znížia, avšak snahou EÚ je čo najviac tieto zmeny minimalizovať.
Dokument o usmerneniach, na ktorom sa dohodli vo štvrtok diplomati, musia v sobotu v Bruseli na mimoriadnom summite 27 krajín EÚ formálne odobriť aj premiéri a prezidenti. O niečo neskôr, 22. mája, to budú opäť ministri zahraničných vecí, ktorí prijmú už konkrétne princípy vedenia rokovaní.
Brzdou pre rokovania o brexite by podľa Lajčáka nemali byť ani júnové parlamentné voľby v Británii, ale dôležité podľa jeho slov je, že „sme na rokovania pripravení, sme sebavedomí, vieme, ako budeme postupovať a to je optimistické“.
27. apr 2017 o 12:34 TASR
BRATISLAVA. Po viac ako roku, ktorý uplynul od rozsudku prvostupňového súdu – Špecializovaného trestného súdu (ŠTS) v Pezinku, Najvyšší súd (NS) už vytýčil termín odvolacieho procesu vo veci veľkopodnikateľa Jozefa Majským spol., a to na koniec júna.
„Predsedníčka senátu NS SR Gabriela Šimonová určila termín verejného zasadnutia vo veci JUDr. Ing. Jozefa M. na 28. júna,“ informoval vo štvrtok TASR hovorca NS Boris Urbančík.
Tunelovanie nebankoviek
Rozsudok nad Jozefom Majským a spol. v kauze tunelovania nebankových spoločností Horizont Slovakia a BMG Invest vyniesol ŠTS v Pezinku 21. októbra 2015.
ŠTS vtedy odsúdil Jozefa Majského na trest odňatia slobody na deväť rokov, Dávida B. taktiež na deväť rokov a Patrika P. na sedem rokov.
Súd ich uznal za vinných zo spáchania trestného činu podvodu spolupáchateľstvom. Prvostupňový súd taktiež uložil peňažný trest vo výške 5000 eur pre obžalovaných Dávida B. a Patrika P.
„Dôkazmi sa preukázala účasť obžalovaných na vymenovaných skutkoch. Súd má za to, že zhromaždené dôkazy spoľahlivo preukázali, že sa stal skutok, ktorý je predmetom obžaloby a že týchto skutkov sa dopustili obžalovaní,“ uviedol vtedy sudca ŠTS okrem iného pri odôvodňovaní rozsudku.
Rozhodnutie nebolo právoplatné, obžalovaní sa odvolali, a preto sa čaká na termín verejného zasadnutia NS.
„Odvolal som sa, uvidíme,“ reagoval koncom októbra 2015 obžalovaný Jozef Majský na otázku, či sa domnieva, že NS, ktorý bude rozhodovať o odvolaní, ho oslobodí.
„To sú vymyslené veci. Ja som s tým nič nemal, ja som ich ani nepoznal. S Frunim som sa ani nestretol, v živote,“ doplnil.
Prečítajte si tiež: Prečítajte si tiež: Fruni najlepšie usvedčil Majského. Ten je stále na slobode
Súdiť sa chcú naďalej
Obžalovaný Patrik P. sa chce podľa jeho slov bez najmenších pochýb súdiť ďalej. „Vo svojom živote som už počul veľa hlúpostí, ale táto predstihla všetky,“ komentoval rozsudok.
Odvolanie podal aj obžalovaný Dávid B. „Predpokladal som, že tento súd zavŕši to, čo už v minulosti zavŕšil, svojím spôsobom túto politickú frašku.
Nemám k tomu čo dodať, odvolali sme sa, to ste počuli a budeme bojovať tak či tak do konca, či už na Najvyššom súde alebo ďalej,“ skonštatoval.
Bývalý Špeciálny súd 27. apríla 2007 odsúdil Jozefa Majského na 12-ročný trest odňatia slobody, Dávida B. na 11 rokov a Patrika P. na desaťročné väzenie. Najvyšší súd však verdikt zrušil.
Dvere pobočiek nebankových subjektov ostali zatvorené 4. februára 2002 pod zámienkou auditu.
Od obyvateľov dovtedy stihli vyzbierať 62,78 miliardy slovenských korún (viac ako dve miliardy eur), pričom poškodených ostalo asi 170.000 ľudí.
V konkurznom konaní dostali bývalí klienti Horizontu Slovakia naspäť 4,5 percenta zo svojich vkladov, spolu okolo 15,2 milióna eur.
Listy pre poslancov sa podľa vedúceho Kancelárie NR nečítajú, Matoviča obvinil z klamstva.
27. apr 2017 o 12:30 sita, tasr
BRATISLAVA. Predseda OĽaNO Igor Matovič si myslí, že Andrej Danko, vedúci Kancelárie NR Daniel Guspan a zamestnanci majú nadprirodzené schopnosti, pretože dokážu nájsť v listoch vulgarizmy, aj keď listy poslancom nečítajú.
Matovič vo štvrtok na tlačovej besede povedal, že Guspan médiám poskytol trápne argumenty.
„Vedúci kancelárie kapitána ŠtB vysvetlil, že tieto schopnosti prebrali od Danka. Kontrolovali vulgarizmy v listoch, ale tie nečítali. Budem rád, ak sa kapitán ŠtB ukáže a vysvetlí, ako to robí, lebo sa nám to zíde,“ vyhlásil.
Listy otvárali, ale nečítali
Matovič sa obáva aj toho, že ak sa otvárajú listy, čo robí vedenie NR s mailami pre poslancov. Matovič si myslí, že listy sa otvárali, aby sa dozvedeli, čo mu ľudia píšu.
O otváraní listov pre poslancov bude rokovať parlamentné výbor pre ľudské práva, ktorý vedie členka OĽaNO Erika Jurinová. Tá rokovanie oznámila na tlačovej besede.
Prečítajte si tiež: Prečítajte si tiež: Danko nemá úctu k ústave ani občanom
Guspan: Matovič klame
Daniel Guspan vo štvrtok na tlačovej konferencii vyhlásil, že nikto zo zamestnancov Kancelárie Národnej rady ani predseda parlamentu Andrej Danko (SNS) nečítajú korešpondenciu, ktorá je adresovaná poslancom.
Matoviča vyzval, aby ak má dôkazy, že sa v kancelárii číta pošta, nech ich predloží, ale ak ich nemá, nech s obvineniami prestane.
„Dôrazne sa ohradzujem voči klamstvám a divadlu, ktoré predvádza Igor Matovič. Matovič klame.Dôrazne sa ohradzujem voči tvrdeniam, že akýkoľvek zamestnanec NR SR alebo predseda Danko číta listy poslancov. Táto predstava je absurdná a zvrátená, nie je založená na žiadnom dôkaze ani indícii. Je to len politické divadlo,“ povedal Guspan.
Kancelárovi je ľúto, že Matovičova kampaň dostáva pod tlak zamestnancov, ktorí nie sú mediálnymi hviezdami.
„Sú to ľudia, ktorí si za 500 eur mesačne čistého robia svoju prácu. Stojím si za tými ľuďmi, odkazujem im, aby sa nedali zlomiť a ospravedlňujem sa im za obvinenia pána Matoviča,“ odkázal.
Prečítajte si tiež: Prečítajte si tiež: S kontrolou listov sa môžete stretnúť aj v práci. Je to legálne?
Štandardný nástroj
Podľa jeho slov opatrenia súvisiace s korešpondenciou sú v platnosti už roky a sú štandardným nástrojom na základe odporúčaní ministerstva vnútra.
„Listy sa nečítajú, ale tie identifikované ako bezpečnostné riziko sa kontrolujú, ale len v nevyhnutnom rozsahu,“ uistil Guspan s tým, že jeho nariadenie o zaobchádzaní s korešpondenciou prišlo po nových odporúčaniach rezortu vnútra.
Zdôraznil však, že sporné body týkajúce sa zadržiavania vulgárnych listov či pohľadníc a otvárania listov od anonymov a fyzických osôb, boli pozastavené až do zasadnutia poslaneckého grémia, ktoré bude vo štvrtok budúci týždeň.
„Pozastavenie však neznamená, že sa bezpečnostné previerky nebudú robiť. Budú. Korešpondencia, ktorá je od fyzických osôb či anonymov a bude špecifikovaná ako možné riziko, bude umiestnená v objekte mimo parlamentu a poslanci, ktorí sú adresátmi, budú vyzvaní, aby si ju prišli prevziať osobne. Ale budú musieť strpieť bezpečnostné opatrenia, ktoré trvajú niekedy aj päť hodín,“ avizoval.
Prečítajte si tiež: Prečítajte si tiež: Danko nakázal otvárať listy poslancov, tvrdí Matovič. Chcú ho odvolať
Na otázku, ako mohli zamestnanci nečítať listy, keď v nich mali odhaľovať vulgarizmy, Guspan priznal, že tento jeho príkaz mal pomerne nešťastnú dikciu.
„Mysleli sme tým pohľadnice, korešpondenčné lístky či texty na obálke. Listy sa ale nečítajú,“ zdôraznil.
Guspan tiež odmietol, že by sa v parlamente dlhodobo zadržiavala pošta. „Išlo len o jednu vulgárnu pohľadnicu pre Igora Matoviča a jeden list pre Borisa Kollára (Sme rodia), ktorý mal vulgarizmus na obálke. Obe zásielky boli celý čas v podateľni,“ povedal.
Kancelár zopakoval, že od jeho príkazu bolo skontrolovaných 789 zásielok, z ktorých bolo preverených 39, čo je 4,9 percenta.
„To si myslím, že je zanedbateľný objem. Medzi tými 39 boli aj zásielky pre koaličných poslancov, je teda ťažké obviniť našich zamestnancov, že selektívne otvárajú poštu,“ dodal.
Matovič obviňuje Danka
Matovič v utorok na tlačovej konferencii vyhlásil, že Danko prikázal zamestnancom parlamentnej podateľne, aby otvárali listy adresované poslancom v prípade, že ich posiela anonym alebo fyzická osoba.
Ak v liste nájdu vulgarizmy či dehonestujúci obsah, majú príkaz korešpondenciu poslancovi neodovzdať, tri mesiace archivovať a potom skartovať.
Matovič novinárom poskytol rozhodnutie Guspana zo 7. apríla, ktoré obsahuje spomínané pokyny pre pracovníkov podateľne. Listy sa však mali otvárať aj mesiace predtým.
Opozícia dala aktuálne Dankovi ultimátom. Ak do piatkového poludnia neodstúpi z funkcie, budú iniciovať mimoriadnu schôdzu s cieľom odvolať ho z postu šéfa parlamentu.
Slovensko vlani vyrobilo viac ako milión automobilov, je naďalej svetovým lídrom Slovensko vlani vyrobilo viac ako milión automobilov, je naďalej svetovým lídrom
Slovensko chce podľa premiéra rozvíjať vzťahy s Bieloruskom najmä v ekonomickej oblasti.
27. apr 2017 o 12:10 SITA
BRATISLAVA. Bielorusko môže byť fantastickým mostom na euroázijské trhy, Slovensko zase môže byť mostom pre Bielorusko v Európe.
Vyplýva to zo slov premiéra Roberta Fica po stretnutí s bieloruským premiérom Andrejom Kobjakovom, ktorý je na návšteve Slovenska.
Fico na spoločnej tlačovej konferencii uviedol, že Slovensko sa zaslúžilo o zrušenie sankcií pre túto krajinu Východného partnerstva, vzájomná obchodná výmena v hodnote 160 miliónov je však podľa neho nízka.
Ako dodal, Slovensko a Bielorusko sú si mentálne, kultúrne a jazykovo blízke krajiny, ktoré nemajú žiadne otvorené otázky. Slovenský premiér navštívil Bielorusko vlani v novembri a naposledy tento utorok.
Spolupráca s Bieloruskom
Slovenský premiér označil za vynikajúcu spoluprácu vo farmaceutickej oblasti. Spolupráca však prebieha aj v oblastiach ako jadrová energetika či spracovanie odpadov.
Perspektívnou sa javí aj spolupráca v poľnohospodárstve, najmä pokiaľ ide o živočíšnu oblasť.
„V stredu bolo podpísané memorandum v oblasti obranného priemyslu, kde slovenské a bieloruské spoločnosti, ktoré sa orientujú v tejto oblasti, majú záujem na Slovensku postaviť firmu, ktorá sa bude zaoberať optickými prístrojmi,“ povedal Fico.
Ako ďalej informoval, má ísť o spoluprácu firiem MSM a BelOMO.
Slovensko podľa neho môže Bielorusku ponúknuť svoje špecifiká – to, že sme v EÚ, eurozóne a schengene.
Bielorusko je krajina, ktorá je súčasťou euroázijskej zóny a medzi Minskom a Moskvou neexistujú žiadne colné a daňové bariéry.
Preto Slovensko môže byť mostíkom pre Bielorusko v Európe, tak môže byť Bielorusko mostom smerom do Eurázie.
Bielorusko vníma podľa Kobjakova Slovensko ako strategického partnera a má záujem o spoluprácu.
Vyzdvihol zastúpenie Bieloruska na Agrokomplexe v Nitre, kde predstavili poľnohospodárske výrobky ako napríklad traktory.
Myslí si, že jeho krajina môže čerpať skúsenosti aj v oblasti automobilového priemyslu. Avizoval, že v piatok navštívi jadrovú elektráreň v Mochovciach.
Potvrdil, že ako hlavné oblasti spolupráce označili farmáciu, poľnohospodárstvo, energetiku a spracovanie odpadu a radi by ju rozšírili aj o chemický priemysel.
V prípade poľnohospodárstva majú záujem o informácie o šľachtení dobytka.
Fico vo štvrtok s Kobjakovom podpísal aj medzivládnu dohodu o spolupráci v oblasti vedy a technológií.
Memorandum o spolupráci medzi Úradom pre normalizáciu, metrológiu a skúšobníctvo a bieloruským štátnym výborom pre metrológiu zase podpísali predseda UNMS SR Pavol Pavlis a predseda bieloruského štátneho výboru pre metrológiu Viktor Vladimirovič Nazarenko.
Bieloruské protesty
Aktivisti Alena Krempaská a Peter Weisenbacher z Inštitútu ľudských práv, ktorí vo štvrtok aj s ďalšími dvomi ľuďmi protestovali pred Úradom vlády, kde Fico rokoval s Kobjakom.
Fica vyzvali aby bieloruským premiérom nerozprával len o biznise, ale aj stave ľudských práv a demokracie v jeho krajine.
„Pred vyše mesiacom posledný diktátor Európy Alexander Lukašenko násilne ukončil protesty proti jeho režimu. Boli to protesty občianok a občanov, aktivistiek a aktivistov v uliciach Minska, ktorí protestovali nielen proti nesociálnym zákonom tohto režimu, ale aj za postupnú demokratizáciu,“ povedala Krempaská.
„Polícia ich zmlátila, viac ako stovku zadržali a toto je režim, s ktorým ideme dohadovať nejakú spoluprácu,“ doplnila s tým, že preto prišli premiérovi pripomenúť, aby sa aj o tomto s Kobjakovom rozprával.
Až potom bude môcť analytický tím Ministerstva financií SR – Hodnota za peniaze vyhodnotiť efektívnosť rekonštrukcie vily pod Slavínom a prípadne navrhnúť najlepšie riešenie.
„Ja som spokojný aj v byte, ale toho domu mi je ľúto, chátra a ďalej sa znehodnocuje. Rekonštrukcia však bude nákladná a štát sa musí rozhodnúť, či do toho investuje. Mysleli sme, že sa to dá za 600.000 eur, ale všetky firmy ponúkli v súťaži cenu milión eur a obávam sa, že by to bolo nakoniec ešte drahšie,“ povedal pre týždenník.
„Prebieha prípravný proces na výberové konanie, koncom júla by sa mala začať rekonštrukcia. Rozhodnutie o nej padlo ešte v roku 2015 a dúfame, že sa ukončí do konca roku 2016. Nemalo by to stáť veľa peňazí, budú sa posúvať nejaké priečky. Požiadavky na rekonštrukciu sú kladené tak vysoko, aby spĺňali najvyšší štandard,“ povedal Rozkopál.
1 … 4 431 4 432 4 433 … 5 017